

**Мектепке дейiнгi тәрбие мен оқытуға мемлекеттiк бiлiм беру тапсырысын, жан басына шаққандағы қаржыландыру және ата-ананың ақы төлеу мөлшерiн бекiту туралы**

***Күшін жойған***

Оңтүстiк Қазақстан облысы Сайрам ауданы әкiмдiгiнiң 2017 жылғы 31 шілдедегі № 287 қаулысы. Оңтүстiк Қазақстан облысының Әдiлет департаментiнде 2017 жылғы 11 тамызда № 4187 болып тiркелдi. Күші жойылды - Оңтүстiк Қазақстан облысы Сайрам ауданы әкiмдiгiнiң 2017 жылғы 30 қазандағы № 412 қаулысымен

      Ескерту. Күшi жойылды - Оңтүстiк Қазақстан облысы Сайрам ауданы әкiмдiгiнiң 30.10.2017 № 412 қаулысымен (алғашқы ресми жарияланған күнiнен кейiн қолданысқа енгiзiледi).

      "Қазақстан Республикасындағы жергiлiктi мемлекеттiк басқару және өзiн-өзi басқару туралы" Қазақстан Республикасының 2001 жылғы 23 қаңтардағы Заңының 31-бабының 2-тармағына, "Бiлiм туралы" Қазақстан Республикасының 2007 жылғы 27 шiлдедегi Заңының 6-бабының 4-тармағының 8-1) тармақшасына және "Құқықтық актілер туралы" Қазақстан Республикасының 2016 жылғы 6 сәуірдегі Заңының 27 бабына сәйкес, Сайрам ауданының әкiмдiгi **ҚАУЛЫ ЕТЕДI**:

      1. Осы қаулының қосымшасына сәйкес мектепке дейiнгi тәрбие мен оқытуға мемлекеттiк бiлiм беру тапсырысын, жан басына шаққандағы қаржыландыру және ата-ананың ақы төлеу мөлшерi бекiтiлсiн.

      2. Сайрам ауданы әкімдігінің 2016 жылғы 5 шілдедегі № 283 "Мектепке дейінгі тәрбие мен оқытуға мемлекеттік білім беру тапсырысын, жан басына шаққандағы қаржыландыру және ата-ананың ақы төлеу мөлшерін бекіту туралы" (Нормативтік құқықтық актілерді мемлекеттік тіркеудің тізілімінде 2016 жылғы 2 тамызда № 3815 болып тіркелген, 2016 жылғы 12 тамыздағы "Мәртөбе" газетінде жарияланған) қаулысының күші жойылды деп танылсын.

      3. "Сайрам ауданы әкімінің аппараты" мемлекеттік мекемесі Қазақстан Республикасының заңнамалық актілерінде белгіленген тәртіпте:

      1) осы қаулыны Сайрам ауданының аумағында таратылатын мерзімді баспа басылымдарында ресми жариялануын, сондай-ақ Қазақстан Республикасы нормативтік құқықтық актілерінің эталондық бақылау банкіне енгізу үшін Республикалық құқықтық ақпарат орталығына жіберуін;

      2) осы қаулыны Сайрам ауданы әкімдігінің интернет-ресурсына орналастыруын қамтамасыз етсін.

      4. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

      5. Осы қаулының орындалуын бақылау аудан әкімінің орынбасары М.Оразалиевке жүктелсін.

|  |  |
| --- | --- |
| *Аудан әкiмi* | *С. Сапарбаев* |

|  |  |
| --- | --- |
|  | Сайрам ауданы әкiмдiгiнiң 2017 жылғы 31 шілдедегі № 287 қаулысына қосымша |

**Аудан бойынша мектепке дейiнгi тәрбие мен оқытуға мемлекеттiк бiлiм беру тапсырысын, жан басына шаққандағы қаржыландыру және ата-ананың ақы төлеу мөлшерi**

|  |  |  |  |  |  |  |
| --- | --- | --- | --- | --- | --- | --- |
| № | Мектепке дейiнгi бiлiм беру ұйымдарының түрi | Мектепке дейiнгi тәрбие мен оқыту ұйымдарындағы тәрбиеленушiлердiң саны | | Мектепке дейiнгi ұйымдардағы (меншiк нысанына қарамай) жан басына шаққандағы бiр айға қаржыландыру мөлшерi (теңге) | Мектепке дейiнгi бiлiм беру ұйымдарындағы ата-аналардың күнiне ақы төлеу мөлшерi (теңге) | |
| Мемлекеттiк | Жеке |  | Күнiне бiр баланың тамағына шығыны, 3 жасқа дейiн, теңге (көп емес) | Күнiне бiр баланың тамағына шығыны, 3 жастан 7 жасқа дейiн, теңге (көп емес) |
| 1 | Балабақша, бөбекжай | 760 | 6484 | 26555,1 | 326,9 | 410,9 |
| 2 | Мектепке дейiнгi шағын орталық | 551 | 0 | 9927,0 | 326,9 | 410,9 |

      Ескертпе: 1 күнiне бiр балаға жас ерекшелiгiне қарай шығын. Нақты жұмыс күнiне есептелген.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК